CELEX: 32015R0707
Language: lt
Date: 2015-04-30 00:00:00
Title: 2015 m. balandžio 30 d. Komisijos įgyvendinimo reglamentas (ES) 2015/707, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, Rheum officinale šaknies ekstraktas nepatvirtinamas kaip pagrindinė medžiaga (Tekstas svarbus EEE)

1.5.2015   
            
            
               LT
            
            
               Europos Sąjungos oficialusis leidinys
            
            
               L 113/44
            
         KOMISIJOS ĮGYVENDINIMO REGLAMENTAS (ES) 2015/707
   2015 m. balandžio 30 d.
   kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, Rheum officinale šaknies ekstraktas nepatvirtinamas kaip pagrindinė medžiaga
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 23 straipsnio 5 dalį kartu su 13 straipsnio 2 dalimi,
   kadangi:
   
               (1)
            
            
               remiantis Reglamento (EB) Nr. 1107/2009 23 straipsnio 3 dalimi, 2013 m. balandžio 26 d. Komisija gavo Institute Technique de l'Agriculture Biologique (ITAB) paraišką Rheum officinale šaknies ekstraktą patvirtinti kaip pagrindinę medžiagą. Kartu su paraiška pateikta informacija, reikalaujama pagal 23 straipsnio 3 dalies antrą pastraipą;
            
         
               (2)
            
            
               Komisija paprašė Europos maisto saugos tarnybos (toliau – Tarnyba) suteikti mokslinę pagalbą. 2014 m. birželio 12 d. Tarnyba pateikė Komisijai techninę ataskaitą dėl susijusios medžiagos (2). 2015 m. kovo 20 d. Komisija pristatė peržiūros ataskaitą (3) ir šio reglamento dėl Rheum officinale šaknies ekstrakto nepatvirtinimo projektą Augalų, gyvūnų, maisto ir pašarų nuolatiniam komitetui;
            
         
               (3)
            
            
               pareiškėjo pateikti dokumentai rodo, kad Rheum officinale šaknies ekstraktas neatitinka maisto produkto, kaip apibrėžta Europos Parlamento ir Tarybos reglamento (EB) Nr. 178/2002 (4) 2 straipsnyje, kriterijų;
            
         
               (4)
            
            
               techninėje ataskaitoje nustatyta konkrečių problemų, susijusių su operatoriams, darbuotojams, pašaliniams asmenims, vartotojams ir netiksliniams organizmams kylančia rizika;
            
         
               (5)
            
            
               Komisija paragino pareiškėją pateikti pastabų dėl Tarnybos atliko tyrimo ir dėl peržiūros ataskaitos projekto. Pareiškėjas pateikė pastabas ir jos buvo atidžiai išnagrinėtos;
            
         
               (6)
            
            
               vis dėlto, nepaisant pareiškėjo argumentų, su medžiaga susijusių problemų išspręsti nepavyko;
            
         
               (7)
            
            
               todėl, atsižvelgiant į Komisijos peržiūros ataskaitoje išnagrinėtas ir išsamiai aprašytas naudojimo paskirtis nebuvo nustatyta, kad Reglamento (EB) Nr. 1107/2009 23 straipsnyje nustatyti reikalavimai yra įvykdyti. Dėl to tikslinga nepatvirtinti Rheum officinale šaknies ekstraktą kaip pagrindinę medžiagą;
            
         
               (8)
            
            
               šiuo reglamentu nepanaikinama galimybė pagal Reglamento (EB) Nr. 1107/2009 23 straipsnio 3 dalį pateikti dar vieną paraišką dėl Rheum officinale šaknies ekstrakto;
            
         
               (9)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nepatvirtinimas pagrindine medžiaga
   Medžiaga Rheum officinale šaknies ekstraktas nepatvirtinama kaip pagrindinė medžiaga.
   2 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. balandžio 30 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  Konsultacijų su valstybėmis narėmis ir EFSA dėl paraiškos patvirtinti pagrindinę medžiagą Rheum officinale šaknies ekstraktą rezultatai ir EFSA išvados dėl konkrečių iškeltų klausimų. 2014:EN-617. 31 psl.
   
      (3)  http://ec.europa.eu/sanco_pesticides/public/?event=activesubstance.selection&language=EN.
   
      (4)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).